b'\n_START_ARTICLE_\nAbraham-Louis Breguet\n_START_PARAGRAPH_\nAbraham-Louis Breguet my\xc3\xb6s: Br\xc3\xa9guet (10. tammikuuta 1747 Neuch\xc3\xa2tel, Sveitsi \xe2\x80\x93 17. syyskuuta 1823) oli sveitsil\xc3\xa4issyntyinen horologi. H\xc3\xa4n teki lukuisia innovaatioita kellosep\xc3\xa4n uransa aikana Ranskassa. Elinaikanaan h\xc3\xa4nt\xc3\xa4 pidettiin johtavana kellosepp\xc3\xa4n\xc3\xa4, ja h\xc3\xa4nen asiakaskuntaansa kuului johtavia julkisuuden henkil\xc3\xb6it\xc3\xa4 ja Euroopan aateliston j\xc3\xa4seni\xc3\xa4. Yst\xc3\xa4v\xc3\xa4ns\xc3\xa4 John Arnoldin ohella Breguet on nyky\xc3\xa4\xc3\xa4n laajalti tunnustettu yhdeksi kaikkien aikojen merkitt\xc3\xa4vimmist\xc3\xa4 horologeista. H\xc3\xa4n perusti Breguet-yhti\xc3\xb6n, joka nyky\xc3\xa4\xc3\xa4n valmistaa luksuskelloja._NEWLINE_Breguet teki maailman ensimm\xc3\xa4isen rannekellon Napoleonin siskolle Napolin kuningatar Carolinelle. T\xc3\xa4m\xc3\xa4n lis\xc3\xa4ksi h\xc3\xa4n aloitti rakentamaan kreivi Axel von Fersen tilauksesta kelloa, joka on nyky\xc3\xa4\xc3\xa4n maailman kallein. Kellon valmistuminen kesti 37 vuotta ja sen sai lopulta valmiiksi h\xc3\xa4nen poikansa. Kyseinen kello on arvioitu 25 miljoonan arvoiseksi ja sen omistaa israelilainen  L. A. Mayer -museo. Kello valmistui vuonna 1827.'